አሸባሪ ተብለው እስር ቤት እየገቡ ያሉት ሰዎች የትኛውን ህንፃ የትኛውን ንፁሃን ዜጋ በቦምብ እንደ ጎዱና እንዳጠፉ ግልፅ በሆነ መልክ የሚታወቅ ነገር የለም፡፡አንገቱን የሚደፋ ጭምት ዝምተኛና ብሶሰቱን ካልባሰበት በቀር እንባውን ወደ ሰማይ እየፈነጠቀ ለፈጣሪ አቤት የሚል የ3ሺህ ዘመን አኩሪ ታሪክ ያለው ሃይማኖተኛ ኢትዮጵያዊ ሽብርተኛ ከተባለ ማን ንፁህ ሊገኝ ነው ማለት ነው ታዲያ፡፡አሸባሪነት በሚለው ተራ የሚለጠጥ ትርጉም ከሄድንማ እየሱስ ክርስቶስ የማርያም ልጅ ከሰማየ ሰማያት ወርዶ ከድንግል ማርያም ተወልዶ ከስጋዋ ስጋ ከነፍሷ ነፍስ ነስቶ በስጋ ወደዚህ ምድር ሲመጣ ጥንተ ጠላታችንን ዲያብሎስን ባልጠበቀው መንገድ ስለመጣበት አሸብሮት እንደነበር የሚታወቅ ነው፡፡ሰዎች ለስልጣናቸውና ለጥቅማቸው ሲሉ እኮ ሊሸበሩ ይችላሉ፡፡ሰዎች በሰሩት ሃጢያት ክፋትና ወንጀል የተነሳም እኮ ህሊናቸው እረፍት እያሳጣቸው ሊሸበሩ ይችላሉ፡፡ይህች አለም እንዲያው በራሷ የሽብር መድረክ አይደለችም እንዴ፡፡ዛሬ በየሚዲያው የምንሰማው ነገር ሁሉ አብዛኛው ሽብር አይደለም እንዴ፡፡መላው ኢትዮጵያውያን ባሁኑ ወቅት በኑሮ ውድነት ግራ ገብቶን በየመንገዱ ለብቻችን እያወራን እየተሸበርን አይደለም እንዴ፡፡አቶ መለስ በስራቸው ያሉት አማካሪዎች እረ ለመሆኑ እነማን ናቸው፡፡አቦይ ስብሃት ነጋ?ጄኔራል ሳሞራ የኑስ? ከነዚህ ነባር ሰዎች ሌላ ገለልተኛ የሆነ ሌላ እውነቱን ተናግሮ የሚገስፅ ሃይ ባይ የለም ማለት ነው?ሚስትም እኮ መልካም አማካሪ ነበረች፡፡
